stanford-oval/wikipedia huggingface dataset:
שמעון בוסקילה
הערות שוליים

↑   שמעון בוסקילה ועליזה בלוך ראש עיריית בית שמש בדואט – יא מאמא, סרטון  באתר יוטיוב (אורך: 3:14)
↑  רינה מצליח, ‏כבר לא לבד בעולם: שמעון בוסקילה מתאחד עם אחותו אחרי 20 שנה, באתר ‏מאקו‏, 20 באוגוסט 2022
↑  נועם כהן, ‏"נפרדנו? לא יודע מי המציא": שמעון בוסקילה מאוהב, נלחם בשמועות - ונפגע מהטוקבקים, באתר ‏מאקו‏, 31 במרץ 2022
↑  אלבום בכורה לשמעון בוסקילה, באתר הארץ, 21 בספטמבר 2003
↑  נושמים מזרחית • אלבום: שמעון בוסקילה - למה לי, באתר מזרחית
↑  המצעד השבועי של מדיה פורסט, באתר מדיה פורסט, יש לבחור בשבוע ה-1 של שנת 2015
↑  המצעד השבועי של מדיה פורסט, באתר מדיה פורסט, ‏22-28 במרץ 2015
↑  קיץ ברבנר, ‏אחרי שחשף נתק של 20 שנה: שמעון בוסקילה מקדיש שיר לאחותו, באתר מעריב אונליין, 21 באוגוסט 2022
↑  אמיר בוגן, לאן נעלמו כוכבי הכדורסל של פעם - רולנד יוסטון, באתר Xnet‏, 30 ביוני 2005
| --- | --- |
בקרת זהויות :  NLI: 987007311874205171  ISNI: 0000 0000 6875 7385  LCCN: no2008044309  MusicBrainz: 7ae958b6-af22-4d69-9f0d-f3501c4a4cbe  VIAF: 97292045   WorldCat (עם VIAF): 97292045 
שמעון בוסקילה
בוסקילה שר במפגש בבית הנשיא באירוע "זיכרון בסלון" לקראת יום הזיכרון לשואה ולגבורה, אפריל 2018
חוק מניעת פגיעת גוף שידורים זר בביטחון המדינה

| --- | --- |

 פרטי החוק
 תאריך חקיקה:  1 באפריל 2024
 תאריך חקיקה עברי:  כ"ב באדר ב' תשפ"ד
 גוף מחוקק:  הכנסת העשרים וחמש
 תומכים:  71
 מתנגדים:  10
 חוברת פרסום:  ספר החוקים 3198 מ-2 באפריל 2024, עמ' 760
 הצעת חוק:  ממשלתית
 משרד ממונה:  משרד התקשורת
 מספר תיקונים:  2
 נוסח מלא:  חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ״ד–2024
 
חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024, המוכר בכינוי חוק אל-ג'זירה, אושר בכנסת ב-1 באפריל 2024, וקובע בהוראת שעה כי ראש ממשלת ישראל ושר התקשורת יוכלו להפעיל סנקציות שונות כלפי ערוץ זר אשר לפי חוות דעת ביטחונית פוגע במדינת ישראל. החוק יועד בעיקרו כלפי ערוץ אל-ג'זירה הקטרי וערוץ אל-מיאדין הלבנוני.
היסטוריה חקיקתית

במהלך מלחמת חרבות ברזל השתמשה הממשלה בסמכותה לפי סעיף 39 לחוק יסוד: הממשלה, והתקינה ב-20 באוקטובר 2023 את תקנות שעת חירום (חרבות ברזל) (מניעת פגיעת גוף שידורים זר בביטחון המדינה), ה'תשפ"ד–2023, הקובעות שאם שוכנע שר הביטחון כי שידוריו של ערוץ זר המשדר בישראל פוגעים באופן ממשי בביטחון המדינה, רשאי שר התקשורת, בהסכמת שר הביטחון ובאישור ועדת השרים לענייני ביטחון לאומי למנוע את שידוריו ופעילותו של ערוץ זה בישראל. בהתאם לתקנות אלה פרסם שר התקשורת, שלמה קרעי, הוראה, בתוקף ל-30 ימים, לחסום את שידוריו של ערוץ אל-מיאדין, והוראה נוספת, אף היא בתוקף ל-30 ימים, לתפוס מכשירים המשמשים לאספקת תוכני השידור של ערוץ אל-מיאדין. תוקף ההוראה הראשונה הוארך ב-30 ימים נוספים, עד ל-13 בינואר 2024.
תוקפן של תקנות שעת חירום פקע בתום שלושה חודשים מהתקנתן, ב-20 בינואר 2024. כדי לאפשר את המשך הטלת ההגבלות שאפשרו תקנות שעת חירום, הציעה הממשלה לקבוע זאת בחוק, במתכונת של הוראת שעה. הדיון בהצעת החוק נערך בוועדה לביטחון לאומי, וב-1 באפריל 2024 החוק אושר בקריאה שנייה ושלישית, ברוב של 71 תומכים מול 10 מתנגדים.
החוק נחקק כהוראת שעה שתוקפה עד 31 ביולי 2024, או עד סיום ההכרזה על מצב מיוחד בעורף או סיום הפעולות הצבאיות המשמעותיות במלחמת חרבות ברזל, לפי המוקדם שבהם. בחודש יולי 2024 הוארך תוקף החוק עד 30 בנובמבר 2024, ובנובמבר 2024 הוארך תוקפו עד 31 במאי 2025, ונקבע שתוקף הוראה מכוח החוק יהיה 60 ימים (במקום 45 ימים קודם לכן).
הוראות החוק

אם שוכנע ראש הממשלה, על פי חוות דעת מקצועית מגורמי הביטחון, שהתכנים המשודרים בערוץ זר המשדר בישראל פוגעים באופן ממשי בביטחון המדינה, רשאי שר התקשורת, בהסכמת ראש הממשלה ובאישור ועדת השרים לענייני ביטחון לאומי או הממשלה, להורות על אחד או יותר מאלה:
הוראה כזו תהיה בתוקף לתקופה שלא תעלה על 60 ימים; אם שוכנע ראש הממשלה כי התנאים למתן ההוראה ימשיכו להתקיים גם לאחר תקופה זו, רשאי שר התקשורת, בהסכמת ראש הממשלה ובאישור ועדת השרים או הממשלה, להאריך את תוקף ההוראה לתקופה שלא תעלה על 60 ימים נוספים בכל פעם. כל הוראה תובא לפני נשיא בית משפט מחוזי או סגנו תוך 24 שעות משניתנה, והוא רשאי להחליט לשנות או לקצוב את תוקפה.
יישום החוק

למרות החוק, שידורי ערוצים שהוגבלו מכוח החוק יתאפשרו בשטח ישראל על ידי כתבים שישדרו דרך מכשירים סלולריים, אך ללא מצלמות וערוצים אלו יוכלו לשדר משטחי הרשות הפלסטינית. בנוסף, רק ספקי התקשורת הישראלים כמו הוט ו-yes יחויבו להימנע מלשדר את הערוץ, אך בקולטים לווייניים ובאנטנות פרטיות לא יחול החוק.
ב-5 במאי 2024 אושרה ההחלטה לסגור את ערוץ אל-ג'זירה בישראל בישיבת הממשלה, ובהמשך היום חתם שר התקשורת, שלמה קרעי, על צווים לסגירת הערוץ, ומשטרת ישראל פשטה על משרדי הערוץ והחרימה את ציודו, ובנוסף החרימה ציוד מספק שירותי תקשורת בנצרת שנתן שירות גם לאל ג'זירה. בהתאם להוראות החוק, הצווים הובאו לאישורו של בית המשפט המחוזי בתל אביב, שאישר את הצווים. נחסמה גם הגישה לאתר האינטרנט של אל-ג'זירה.
אל-ג'זירה והאגודה לזכויות האזרח הגישו עתירה לבג"ץ כנגד סגירת אל-ג'זירה בישראל.
ב-21 במאי 2024 החרים משרד התקשורת הישראלי ציוד של AP, שצילם בשידור חי מצפון רצועת עזה. הציוד הוסר בנימוק שהתמונות מסופקות לאל-ג'זירה. בעקבות ביקורת בישראל ומהממשל האמריקאי, חזר בו שר התקשורת שלמה קרעי מהמהלך והודיע שהציוד יוחזר.
באוגוסט 2024 נחסמו מכוח החוק שידורי ערוץ אל-מיאדין בישראל.
בספטמבר 2024 אושר צו לסגירת השידורים של אל-ג׳זירה בפעם הרביעית.
באוקטובר 2024 בית-המשפט המחוזי אישר את הצווים להמשך הגבלת שידורי אל-ג'זירה בישראל אך נמנע מלאשר את המשך הגבלת שידורי אל-מיאדין.
בנובמבר 2024 שר התקשורת שלמה קרעי הורה על הגבלת שידורי הערוצים אל-ג'זירה ואל-מיאדין בישראל.
חרף הגבלת שידורי אל ג'זירה לפי חוק זה, ב-19 בינואר 2025 העבירו כל ערוצי החדשות בישראל את שידורי אל ג'זירה מרצועת עזה על שחרור שלוש החטופות לפי הסכם חמאס–ישראל.
ראו גם

צנזורה בישראל
רומח (רקטה)

| --- | --- |

רקטת "רומח"
 מידע בסיסי
 ייעוד:  ארטילריה רקטית מדויקת
 ארץ ייצור:  ישראל ישראל
 יצרן:  תעש מערכות, ובהמשך אלביט מערכות
 פיתוח:  ישראל התעשייה הצבאית בשיתוף עם רוקר אינטרנשיונל
 עלות יחידה:  200,000 ש"ח
 תקופת השירות:  2014–הווה (כ־11 שנים)
 משתמשים:   צה"ל
 פלטפורמת שיגור:  משגר רקטות M-270 MLRS "המנתץ"  משגר רקטות להב
 ממדים
 קוטר:  122 מ"מ
 ביצועים
 טווח:  35 ק"מ
 דיוק:  5 מטר (CEP)
 ראש קרב והנחיה
 ראש קרבי:  נפיץ, 20 ק"ג חומר נפץ מרסק
 הנחיה:  GPS
רומח (באנגלית: AccuLAR-122) היא רקטה מונחית (רקטה שהוסבה לטיל) מתוצרת תעש מערכות (ומ-2018 אלביט מערכות יבשה), הנמצאת בשירות המערך הרקטי של חיל התותחנים של צה"ל. מטרתה לאפשר סיוע באש מדויק לכוחות היבשה ללא תלות בחיל האוויר, ובפרט, לאפשר ירי סלקטיבי מדויק מאוד לעבר מטרות בלוחמה בשטח בנוי.
מאפיינים

ה"רומח" היא רקטה מונחית (כלומר, רקטה שהוסבה לטיל) בעלת טווח של עד 35 קילומטר ודיוק של 5 מטר. את ה"רומח" ניתן לשגר מתוך משגר רקטות M-270 MLRS "המנתץ" או ממשגר רקטות "להב" המבוסס על ה-PULS של תעש מערכות. משגר "המנתץ" יכול לשאת שני מארזי "רומח" כאשר כל מארז (נקרא גם "פוד" או "כוורת") כולל 18 זבילים, כך שבסך הכל יכול משגר "מנתץ" לשאת 36 רקטות "רומח". כמו כן ניתן לשלב מארזים של סוגי רקטות שונים (למשל: מארז אחד של רקטות "רומח" ומארז שני של רקטות מתקנות מסלול), דבר המגביר את מגוון היכולות והשימושים של "המנתץ".
ה"רומח" מבוסס על רקטת כידון קסום 160 מ"מ של תעש מערכות שהותאמה לשיגור ממשגר רקטות M-270 MLRS "המנתץ" שמשמש את צה"ל.
שימוש מבצעי

ה"רומח" נקלט בחיל התותחנים של צה"ל בסוף 2014 ובשנת 2016 הסתיימה הטמעתו במערך הרקטי של חיל התותחנים. ב-2019 נקלטה בצה"ל גרסה משודרגת של ה"רומח".
ב-11 באוקטובר 2023, במסגרת מלחמת חרבות ברזל, שיגר גדוד 334 של חטיבת האש 282 רקטת "רומח" לעבר מטרה צבאית של חמאס בעזה, שפגעה ברמת דיוק גבוהה.
לאחר תחילת התמרון הקרקעי ב-26 באוקטובר, חיל התותחנים שיגר למעלה מ-100 רקטות "רומח" כדי לסייע לכוחות היבשה ולהשמיד עמדות נ"ט וחוליות נ"ט שהתמקמו על גגות המבנים. במהלך המלחמה הוחלפה רקטת "רומח" ברקטה מתקדמת יותר "בר".
הערות שוליים

↑   איה חיימוביץ', תקיפה כזו לא נעשתה כבר 17 שנה. זה הסיפור מאחוריה, באתר צה"ל, 11 באוקטובר 2023;
טל לב רם, ‏לראשונה מאז 2006: רקטת רומח הופעלה ושוגרה לעבר אתר צבאי של חמאס | צפו, באתר מעריב אונליין, 11 באוקטובר 2023
↑  יואב זיתון, ניזונים ממנות קרב, ישנים בטנקים: האגרוף הקרקעי במעוזי חמאס ברצועה, באתר ynet, 1 בנובמבר 2023.
↑   גל מי טל, אחרי שהגיעה לשדה הקרב ב'בום' - הרקטה החדשה נחשפת, באתר צה"ל, 14 בינואר 2025
הפוד השמאלי הוא מארז המדמה 18 רקטות רומח לעומת הפוד הימני המדמה 6 רקטות רמ"ם (רקטה מתקנת מסלול)
נאוסקונה

| נאוסקונה |
| --- | --- |
 נאוסקונה
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: גלגלניים
סוג:: נאוסקונה
שם מדעי
 Neoscona ‏סימון, 1864

נאוסקונה (בעברית: גלגלית; שם מדעי: Neoscona) הוא סוג של עכבישאים ממשפחת הגלגלניים, אשר טווה את קוריו בין עשבים ונפוץ בעולם כולו מלבד בקטבים, בפרט בישראל.
מאפיינים

העכבישים בסוג זה אינם מסוכנים לאדם וניזונים בעיקר בשעות הלילה והבוקר המוקדמים. כאשר העכביש מרגיש מאוים הוא נוטה להתכדר ולהישאר במצב זה מספר שניות עד שהסכנה תחלוף. הנאוסקונה טווה את קוריה בקרבת הקרקע והם מיועדים לתפוס את מזונו (בעיקר זבובים ועשים), הוא עצמו ימצא על יד הקורים תחת עלה של עשב או על הקרקע עצמה ויעלה על הקורים רק כדי לאסוף את מזונו.
הנאוסקונה מצויה בעיקר בשדות לא רחוק מחוף הים, לעכביש זה רשת גדולה במיוחד אותה הוא טווה בחסות החשיכה.
גודלו נע בין מילימטרים ספורים לבין חמישה סנטימטרים וחצי.
רשימה חלקית

ישנם 81 מינים ידועים של נאוסקונה ביניהם:
N. adianta
N. crucifera
N. domiciliorum
N. hentzi
N. oaxacensis
N. utahana
N. lotan - נפוץ בישראל. הוגדר על ידי הארכנאולוג הישראלי גרשם לוי ב-2007.
הערות שוליים

↑  רשימה מאתר catalogue of life
↑  המין נאוסקונה לוטן, הוגדר על ידי גרשום לוי ב-2007(הקישור אינו פעיל, 14.06.2018)
| --- | --- |
בקרת זהויות :  NLI: 987007565535905171 
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
קווין האסט

ד"ר קווין האסט (באנגלית: Kevin Hassett; נולד ב-20 באפריל 1962) הוא כלכלן אמריקאי המשמש כעוזר הנשיא למדיניות כלכלית וראש המועצה הלאומית לכלכלה של ארצות הברית. בעבר שימש כיושב-ראש מועצת היועצים הכלכליים של ארצות הברית בשנים 2017–2019. שימש גם כיועץ בכיר בבית הלבן, ובין השאר היה מעורב בקבלת החלטות כלכליות במהלך מגפת הקורונה.
ביוגרפיה

האסט נולד ב־1962 בניו ג'רזי, הוא החל החל את לימודיו האקדמיים באוניברסיטת סיינט ג'ונס (St. John's University) בניו יורק, שם הוא סיים את לימודיו לתואר ראשון בכלכלה. לאחר שסיים את לימודיו, האסט המשיך ללימודים מתקדמים באוניברסיטת פנסילבניה, שם הוא השלים תואר דוקטור (Ph.D.) בכלכלה. במהלך לימודיו בפנסילבניה, עבודת הדוקטורט שלו עסקה בנושאים של יעילות כלכלית והשפעת המדיניות הפיסקלית על הכלכלה. האסט מתמחה בכלכלה ציבורית, במיסים וברגולציה. מחקריו התייחסו לנושאים של השפעת שינויים במדיניות המיסים על הצמיחה הכלכלית, תוצאות חקיקה כלכלית, ושיקולים כלכליים בקביעת מדיניות.
האסט נשוי ואב לשניים.
קריירה

לאחר סיום לימודיו, האסט עבד כמרצה בתחום הכלכלה. הוא שימש גם כיועץ כלכלי במגוון גופים ועמדות אקדמיות, במשך שנים רבות היה חוקר בבית הספר לכלכלה של אוניברסיטת שיקגו.
האסט שימש כיועץ כלכלי בכיר במספר קמפיינים לנשיאות של מועמדים רפובליקנים. בין היתר, הוא שימש כיועץ כלכלי ראשי בקמפיין של ג'ון מקיין במהלך הבחירות המקדימות של 2000, וייעץ גם לקמפיינים של ג'ורג' ווקר בוש בבחירות 2004, ג'ון מקיין בבחירות לנשיאות 2008 ומיט רומני בבחירות לנשיאות 2012.
קריירה > ממשל טראמפ (2017–2020)

ב-2017, עם היבחרו של דונלד טראמפ לנשיאות מונה האסט מונה ליושב-ראש מועצת היועצים הכלכליים של ארצות הברית. ב-2019 סיים את תפקידו.
ב-2020 מונה ליועץ כלכלי בכיר לנשיא טראמפ, במטרה להנחות ולהשפיע על המדיניות הכלכלית במהלך מגפת הקורונה. במהלך תקופה זו, הוא סייע בהכוונת החלטות כלכליות המבוססות על נתונים, כולל תוכניות סיוע כלכלי ואסטרטגיות להתמודד עם ההשלכות הכלכליות של המגפה. בנוסף, האסט היה מעורב בהכנת תוכניות לסיוע לעסקים ולפרטים שנפגעו מהמשבר הכלכלי שיצרה המגפה.
קריירה > במגזר הפרטי

לאחר הפסדו של דונלד טראמפ בבחירות לנשיאות ב-2020, האסט פנה למגזר הפרטי והחל לשמש כסגן נשיא קבוצת לינדזי, בנוסף משמש כ-עמית מכובד אורח במכון הובר, תורם כלכלי ב-CNN, ויועץ בכיר ל-Capital Matters, האתר הכלכלי של National Review. האסט שימש כלכלן בכיר במועצת הנגידים של מערכת הפדרל ריזרב וכפרופסור חבר לכלכלה ומימון בבית הספר למנהל עסקים של אוניברסיטת קולומביה, כמו גם פרופסור אורח בבית הספר למשפטים של אוניברסיטת ניו יורק.
קריירה > ממשל טראמפ השני (2025)

בדצמבר 2024, הודיע הנשיא הנבחר דונלד טראמפ על מינויו של האסט לתפקיד ראש המועצה הלאומית לכלכלה של ארצות הברית.
הערות שוליים

↑  Dr. Kevin Hassett, PHD, Economic Innovation Group (באנגלית אמריקאית)
↑  Kevin Hassett, Hoover Institution (באנגלית)
↑  Kevin Hassett, National Review Institute (באנגלית אמריקאית)
↑  Swan, Jonathan; Haberman, Maggie; Rappeport, Alan; Swanson, Ana (2024-11-27). "Trump Taps Kevin Hassett to Lead National Economic Council". The New York Times (באנגלית אמריקאית). ISSN 0362-4331. נבדק ב-2025-01-08.
| --- | --- |
בקרת זהויות :  NLI: 987007426701905171  BnF: cb16727572j (data)  GND: 122295102  ISNI: 0000 0000 8239 6934  LCCN: no92018079  MGP: 243778  NTA: 074619829  SUDOC: 070667780  VIAF: 57491568   WorldCat (עם VIAF): 57491568 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין האסט".
קא

| --- | --- |

קא כפי שהוצג בספר הג'ונגל
 שם ספר:  ספר הג'ונגל ספר הג'ונגל השני
 שם סרט:  ספר הג'ונגל (דיסני) ספר הג'ונגל 2 ספר הג'ונגל (1994) ספר הג'ונגל (1998) מוגלי: אגדת הג'ונגל ספר הג'ונגל (2016)
 תוכנית טלוויזיה:  ספר הג'ונגל מסיפורי ספר הג'ונגל
 הופעה ראשונה:  ספר הג'ונגל
 הופעה אחרונה:  ספר הג'ונגל (2016)
 יוצרים:  רודיארד קיפלינג 
 גילום הדמות:  יוסי טולדו ארז וייס ערן חגי גילי גבל יואב מילשטיין יואב מילשטיין
 דיבוב:  סטרלינג הולוויי ג'ים קאמינגס ג'וזף ג'יי. טרי קייט בלאנשט סקרלט ג'והנסון
 דיבוב בשפה העברית:  אילי גורליצקי ניר פרידמן חנן רוזן שירלי לילו
 מידע
 גזע:  פיתון הודי
 מין:  זכר נקבה
 מומחיות:  היפנוזה
 דמויות קשורות
 חברים:  מוגלי (לפעמים) באלו (לפעמים) בגירה
 אויבים:  מוגלי (לפעמים) באלו (לפעמים) המלך לואי הקופים שירחאן
 
קא (באנגלית: Kaa) הוא דמות בדיונית בספרו המפורסם של רודיארד קיפלינג - "ספר הג'ונגל" וכן בספר ההמשך "ספר הג'ונגל השני".
רקע

קא הוא פיתון הודי שגר ביערות הגשם של הודו והוא בעל היפנוזה מיוחדת המאפשרת לו להפנט את מי שמתקרב אליו. כך למשל בהופעתו ב"צייד קא" הוא מחלץ את מוגלי משבט הקופים בזכות ההיפנוזה.
בכל קובצי הסיפורים שבהם הופיע, קא היה המורה הרוחני הנבון ביותר של מוגלי. ובדומה לבאלו ובגירה, הוא חש צורך תמידי לגונן עליו.
הופעות בעיבודים לספר הג'ונגל

הופעתו הראשונה של קא הייתה בגרסת האנימציה הרוסית "הרפתקאות מוגלי" משנת 1967.
בשנת 1967 קא הופיע בעיבוד האנימציה לספר מבית דיסני, בדיבוב סטרלינג הולוויי. לעומת אפיונו בספר, בסרט קא הוא יריבו המשני של מוגלי, ומדי פעם מנסה לטרוף אותו בעזרת ההיפנוזה שלו אבל נכשל בניסיונותיו. זאת מאחר שיוצרי הסרט לא חשבו שדמותו של הנחש העצום תתקבל על ידי הצופים כגיבור.
קא הופיע בדיבובו של ג'ים קאמינגס בסרט ההמשך בשנת 2003 ובסדרת האנימציה המקדימה לסרט הראשון "גורי הג'ונגל". שם קא היה אחד מחברם של בלו ובאגירה.
בסדרת האנימה היפנית "מסיפורי ספר הג'ונגל" קא חוזר לאפיונו כפי שהוא בספר והוא עוזר למוגלי ולחבריו בעת היתקלותם בבעיות.
דמותו של קא הופיעה גם במחזמר הישראלי המבוסס על הסיפור משנת 1996 ואת תפקידו גילם יוסי טולדו.
קא הופיע בסדרת האנימציה משנת 2010 - "ספר הג'ונגל" בדיבוב ג'וזף ג'יי. טרי.
הופעתו האחרונה של קא בחלק זה היא בעיבוד משנת 2016, שם מינו של קא שונה לנקבה והוא דובב על ידי סקרלט ג'והנסון.
דמותו של קא הופיעה שוב בסרט מוגלי: אגדת הג'ונגל מ-2018. גם בסרט זה קא היה בפעם שנייה ממין נקבה ודובב על ידי קייט בלאנשט אך עם זאת אופיו ותפקידו ישוב לזה שהיה בספר.
מדבבים של קא בגרסה העברית

| מדבב | סרט/סדרה |
| --- | --- |
אילי גורליצקי: ספר הג'ונגל של דיסני
ניר פרידמן: מסיפורי ספר הג'ונגל
אילי גורליצקי: ספר הג'ונגל 2
חנן רוזן: ספר הג'ונגל (סדרת אנימציה)
גיא רושיניאק: ספר הג'ונגל (סדרת אנימציה)
שירלי לילו: ספר הג'ונגל (סרט, 2016)
La Noche de Anoche

"La Noche de Anoche" הוא סינגל שהוקלט על ידי הזמר הפוארטו ריקני באד באני, ביחד עם הזמרת-יוצרת הספרדייה רוסליה, מתוך אלבום האולפן השלישי שלו, El Último Tour Del Mundo. השיר יצא לאור ב-14 בפברואר 2021, על ידי חברת התקליטים רימאס רקורדס, כסינגל הרביעי מתוך האלבום.
השיר הגיע למקום השביעי בבילבורד גלובל 200, ולמקום הראשון במצעד השירים שבספרד.
רקע וכתיבה

השיר נכתב על ידי באד באני, רוסליה, כריס ג'דיי וטייני והופק על ידי ג'דיי, גבי מיוזיק וטייני גם כן. באד באני ורוסליה נפגשו לראשונה בפסטיבל המוזיקה והאמנויות של עמק קואצ'לה באפריל 2019, שם הם צילמו כמה תמונות ששימשו בהמשך לקידום של השיר. כעבור כמה ימים הלך באד באני לראות את רוסליה בשידור חי ב-Mayan Theater בלוס אנג'לס, מה שהוביל לשמועות רבות על שיתוף פעולה מוזיקלי עתידי. בהמשך, עבדה רוסליה עם טייני, כריס ג'דיי, גבי מיוזיק וטגו קלדרון.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-265 מיליון השמעות.
ביקורת > רשימות סוף שנה

"La Noche de Anoche" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר החשוב ביותר הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "La Noche de Anoche" נכלל בדירוגם ונאמר כי "רוזליה מוסיפה רכות רומנטית ב-"Noche de Anoche" עם הווידויים הצורבים שלה על אהבה ותשוקה".
| פרסום | רשימה | דירוג | מקור |
| --- | --- | --- | --- |
| Rolling Stone | שירי שיתוף הפעולה הטובים ביותר של 2020 | — |  |
וידאו קליפ

הווידאו קליפ הרשמי של השיר פורסם ב-14 בפברואר 2021 והועלה לערוץ היוטיוב של באד באני. בתחילת הקליפ, ניתן לראות את רוסליה כשהיא מבצעת את השיר, ובהמשך מצטרף אליה באד באני. הקליפ כולל סצנה עיקרית במהלכה ניתן לראות את השניים צמודים זה לזה, כשהם שרים יחדיו את השיר.
נכון למרץ 2021, מונה הצפיות של הקליפ עומד על למעלה מ-100 מיליון צפיות.
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 7 |  |
|  ארגנטינה | ארגנטינה הוט 100 | 3 |  |
|  ארצות הברית | בילבורד הוט 100 | 53 |  |
|  ארצות הברית | מצעד השירים הלטיניים | 2 |  |
|  ארצות הברית | מצעד האירפליי הלטיני | 14 |  |
|  ארצות הברית | מצעד השירים הקצביים הלטיניים | 7 |  |
|  ספרד | PROMUSICAE | 1 |  |
|  שווייץ | המצעד השווייצרי | 41 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 27 בנובמבר 2020 | הזרמת מוזיקה • הורדה דיגיטלית | רימאס |  |
| ארצות הברית | 14 בפברואר 2021 | רדיו להיטים עכשוויים | רימאס |  |
הערות שוליים

1 2 3  Rosalía anuncia la esperada colaboración con Billie Eilish, El Independiente, ‏2021-01-19 (בספרדית)
↑  Bad Bunny, Billboard
↑  spanishcharts.com - Spanish charts portal, spanishcharts.com
↑  Bad Bunny & ROSALÍA – LA NOCHE DE ANOCHE (באנגלית), נבדק ב-2021-03-05
↑  Algo 'está encendido' entre Rosalía y Bad Bunny, cuore.es, ‏2019-06-10 (בספרדית)
↑  Europa Press, Rosalía, J Balvin y Bad Bunny, en el Coachella más latino, que tendrá también el k-pop de Blackpink, www.culturaocio.com, ‏2019-01-03
↑  LOS40, Rosalía y Bad Bunny sacian su hambre, juntos, LOS40, ‏2019-06-03 (בספרדית)
↑  Qué hay detrás del encuentro entre Rosalía y Tego Calderón en Puerto Rico, Slang, ‏2020-08-04 (ב־Mexican Spanish)
↑  EL ÚLTIMO TOUR DEL MUNDO, נבדק ב-2021-03-05
1 2  Emily Blake,Rosalie Cabison,Tim Chan,Jon Dolan,Jon Freeman,Dewayne Gage,Samantha Hissong,Ethan Millman,Isabela Raygoza,Brittany Spanos, Emily Blake, Rosalie Cabison, Tim Chan, Jon Dolan, Year in Review: The Best Pop Collaborations of 2020, Rolling Stone, ‏2020-12-15 (באנגלית אמריקאית)
1 2 3  BAD BUNNY x ROSALÍA - LA NOCHE DE ANOCHE (Video Oficial)
↑  https://twitter.com/tonyaguilarofi/status/1351617948918673410, Twitter
| רוסליה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Los Ángeles • El Mal Querer • Motomami |  |
| מיני-אלבומים | RR |  |
| סינגלים | "Catalina"‏ • "De Plata"‏ • "Aunque es de noche"‏ • "Malamente"‏ • "Pienso en tu mirá"‏ • "Di mi nombre"‏ • "Bagdad"‏ • "De aquí no sales"‏ • "Con altura"‏ • "Aute Cuture"‏ • "Milionària"‏ • "Yo x Ti, Tu x Mi"‏ • "A Palé"‏ • "Juro Que"‏ • "TKN"‏ • "Lo Vas a Olvidar"‏ • "La Noche de Anoche"‏ • "Linda"‏ • "La Fama"‏ • "Saoko"‏ • "Chicken Teriyaki"‏ • "Despechá"‏ • "El Pañuelo"‏ • "Besos Moja2"‏ • "LLYLM" • "Beso" • "Tuya" |  |
| השתתפות בסינגלים | "Antes de morirme" • "Barefoot in the Park" • "Highest in the Room (Remix)" • "KLK" • "Relación (Remix)" |  |
| סינגלים שיווקים | "Dolerme"‏ • "Blinding Lights (remix)"‏ • "Hentai" |  |
| סיבובי הופעות | El Mal Querer Tour • Motomami World Tour |  |
איסטרי

גנדלף האפור - הקוסם הטוב והידוע ביותר מקרב האיסטרי
אִיסְטָרִי הוא השם של סוג ישויות הדומות למלאכים מהלגנדריום של טולקין. האיסטרי הם מיאר שבחרו ללבוש צורת אדם ולכוון את בני הארץ התיכונה בעידן השלישי, והם לעיתים מתוארים כמסדר. האיסטרי המרכזי ביותר בסיפורי טולקין הוא גנדלף הקוסם הטוב.
על פי הספר "סיפורים שלא נשלמו" (תורגם מאנגלית על ידי עמנואל לוטם) המהווה אסופה של כתבי טולקין אשר נוגעים לסדרת שר הטבעות והסילמריליון, המילה קוסם היא תרגום של המילה אִיסְטָר בקווניה, ושל המילה אִיתְרוֹן בסינדרין, שתיהן שפות עלפים. משמעות המילה היא: אחד מחבריו של "מסדר" אשר טען כי יש בידיו דעת נשגבת אודות העולם, תולדותיו וטבעו, ואשר הפגין את הדעת הזאת.
האיסטרי הופיעו ונעלמו בעידן השלישי של עולם שר הטבעות, וככל הנראה איש למעט אלרונד, קירדן וגלדריאל, לא ידע מאין באו ומי היו.
מקורם

האיסטרי הופיעו לראשונה בארץ התיכונה בסביבות שנת 1000 של העידן השלישי, אולם במשך זמן רב הסתובבו בה במסווה פשוט של בני אדם באים בימים אך בריאים בגופם, ואספו מידע על הארץ התיכונה ושוכניה. כאשר צל סאורון עלה שוב, נעשו הקוסמים פעילים יותר ונאבקו בנחישות כנגד עלייתו. אז נפוצו השמועות בקרב בני האדם על צאתם ובואם והתערבותם בעניינים רבים. בני האדם הבינו כי הקוסמים אינם מזדקנים כלל (אלא אם כן הזקינו במקצת למראית עין), שעה שהם עצמם גוועו ומתו. לכן החלו בני האדם לפחד מהם, גם מאלו אשר אהבו אותם, והם נחשבו כבני גזע העלפים, איתם באמת הרבו להתרועע, על אף שלמעשה לא היו עלפים.
הם באו ממערב, מעבר לים, היכן שהייתה ולינור היא עיר משכנם של הולאר. הולאר שיגרו שליחים "מבני מעמדם הנעלה" (מה שיש בו כדי לרמז כי האיסטרי היו ממין הולאר), אבל הלבישום בגוף אנושי אמיתי, באופן שיוכלו אף למות. על השליחים נאסר לגלות עצמם בדמויות של הוד והדר, או לבקש את השלטון ברצונותיהם של אדם ועלף מתוך הפגנה גלויה של עוצמתם. נגזר עליהם לבוא בדמויות חלשות וצנועות, והם נצטוו לייעץ לבני אדם ולעלפים ולשכנעם לטובה, ולחתור לאחדות, באהבה ובהבנה, בעת עליית סאורון.
חברי המסדר

מספרם של חברי המסדר אינו ידוע, אולם ידוע שלצפון הארץ התיכונה, היכן שהתקווה הייתה חזקה מכל הודות לדונאדין ולאלדר - הגיעו חמישה. הראשון, קוּרוּמוֹ (סָרוּמָן הלבן), מתואר כאציל במנהגו ובהליכותיו, שערו שחור כעורב וקולו נעים, והוא לבוש בגדי לבן. כמעט הכל, אפילו האלדר, ראוהו כראש המסדר. בשפת העלפים נקרא סרומן קוּרוּנִיר. סרומן סטה משליחותו הנעלה, נעשה גס וקצר רוח ורודף שררה, וביקש לכפות את רצונו בכוח.
שניים נוספים הם מורינתר (אלטר הכחול) ורומסטמו (פלדנו הכחול) הלבושים בכחול, וכן אַיוֶּנְדִיל (רַדָגַסְט החום) לבוש בחום. על הקוסמים הכחולים לא נודע דבר במערב. הם נודעו בשם אִיתְרִין לוּיְן, "הקוסמים הכחולים". לא ידוע אם בדרכם מזרחה נותרו שם, או נספו, או נלכדו ברשתו הזדונית של סרומן. על רדגסט ידוע כי הלך שבי אחר חיות השדה ועופות הכנף.
החבר החמישי במסדר תואר כבעל הקומה הנמוכה מכל, זה שנראה כפחות מכולם ומראהו קשיש יותר, שערו אפור ומלבושיו אפורים, והוא נשען על מטה - אוֹלוֹרִין (גַנְדָלְף האפור). על אף מראהו, קירדן חש כבר כאשר קידם את פניהם בנמלים האפורים כי בו טמונה העוצמה הגדולה ביותר, והוא החכם מכל. באותה פגישה מסר לידיו קירדן את נריה, טבעת האש, אחת משלוש טבעות העלפים הגדולות. השליח הלבן ידע על המתנה, והתרעם עליה, וזו הייתה ראשית האיבה אשר רחש בסתר כלפי האפור, עד אשר התגלתה ברבות הימים.
מבין חמשת האיסטרי, רק גנדלף (מִיתְרַנְדִיר, בלשון העלפים. משמעות השם היא "הצליין האפור") שמר אמונים לשליחותו. לגנדלף לא היה מקום מגורים, קהל חסידים או הון רב. הוא התהלך בארץ, והתרועע עם כל העמים בשעת דחקם. בעת עימותו עם הבלרוג מת גנדלף אולם גופו הושב אל הארץ התיכונה, עירום, ומלבושיו החדשים היו לבנים. גנדלף עצמו נעשה ללהבה קורנת (אך מצועפת, מלבד בשעת צורך גדול). כאשר תם הכול וסאורון נפל שוב, גנדלף היה היחיד אשר הפליג מן הנמלים האפורים בחזרה מעבר לים.